钦定古今图书集成/方舆汇编/职方典/第1375卷 > 琼州府城池考 府志
## 钦定古今图书集成/方舆汇编/职方典/第1375卷 > 琼州府城池考 府志

本府。〈琼山县附郭。〉

琼州府城池　，“汉置珠崖郡于东潭，跨江东，于颜村侧置颜卢县。郡罢，因颜卢为朱卢温，处慕义内属者。” 唐以其地置崖州，附县曰颜城。贞观元年，改为舍城。五年，以崖之琼山今白石都，置琼州。乾封没于峒獠，贞元讨复之。开宝五年，始徙今治，筑城凡三里，即汉玳瑁县地。绍兴间，管帅李谔复筑外罗城。元因宋旧。明洪武己酉，指挥孙安议请展。庚戌，指挥张荣自旧西北隅至东南隅增筑，广六百丈，高二丈五尺，启三门，东朝阳，西，顺化，南靖南，俱各置敌楼。北上建楼曰“望海” ，南筑长堤，引溪为壕，出东城下，以达抱沦。甲寅，复奏增广，自城北循东，按南隅长三百四十四丈，高阔如旧。改东门曰永泰门，上各建层楼，四隅仍建各楼。戊午，指挥蔡玉复奏添筑，自西南角旋接西北，广袤四百馀丈，通计周围一千二百五十三丈，高二丈七尺，阔二丈八尺，雉堞一千八百四十三，库铺共五十七。壕堑周围一千二百八十七丈，深三丈二尺，阔四丈八尺。成化癸巳，副使涂棐改扁三门，“东体仁，西归义，南定海。” 丁酉，佥事陈昭增筑拦马墙西子城。“洪武甲子，指挥桑昭于西城外增筑土城三百八丈，西南北亦启三门，上建敌楼。” 成化丁酉，佥事陈昭复坚筑之，岁久倾颓。嘉靖戊午，知府李慎砌以石，旋筑旋圮。乙丑，参议曹天佑委知县曾仕隆兴筑，乡参政郑廷鹄出夫佃，运石包砌，周围三百十二丈，高并堞一丈四尺有奇，基阔一丈二尺，上杀三之一，雉六百四十二，启门仍旧。崇祯辛巳，知府蒋一鸿创建东门外月城，周围宽八丈，高并堞一丈四尺，阔八尺，雉四十二，启门一。南门外月城，周围宽四丈，高阔如之，雉三十，启门一。

皇清顺治乙未，兵学道林嗣环、知府朱之光、推官何

澄、知县孟信各协捐修补筑，周围雉堞，高一尺，厚五寸，复坏。康熙丁未，分巡道马逢皋、知府张恩斌、知县王好仁协捐修补，委县丞施之引督竣。庚戌风雨，捐坏知府牛天宿、知县金光房，于十月兴工，至十一月工竣。十一年闰七月，飓风大作，吹倒南大楼、东北角楼连卷蓬、西南角卷蓬窝铺十二间，倾圮塌地，南门东内城墙倒塌一幅宽一十二丈。东门南边一幅崩塌至地阔三丈馀。雉堞全毁三百八十八半毁又六百五十。分巡学道王廷伊、知府牛天宿、同知刘永清、知县刘源清，协捐修补。

海口城　在郡北十里海口，都海港之南。明洪武甲戌，都指挥花茂奏筑防倭。乙亥，安陆侯吴杰始委千户崇实兴工。周围五百五十五丈，高一丈七尺，阔一丈五尺，雉堞六百五十三，窝铺十九座，启门四，各建敌楼。东北临海，共砌石岸九十丈，复自东南延西北浚壕长四百六十五丈，阔一丈五尺，深五尺。永乐戊戌，指挥牛铭复增石砌。

皇清康熙六年，分巡道马逢皋、知府张恩斌、知县王

“《好仁》修补复坏。” 分巡学道王廷伊、知府牛天宿、同知刘永清，于康熙十年十一月起工修补，至十一年二月竣工。即年闰七月，飓风大作，自西门至东门止，崩倒城垣七幅，共阔五十三丈，全崩雉堞三百四十八，半崩又五十四，东、西北门三楼，俱倾及地。分巡学道王廷伊、知府牛天宿、同知刘永清、知县刘源清，协捐修补。

外州县

澄迈县城池　，古无城池。明正统十二年，按察。

郭某，始委邑典史李黎生创筑土城，岁久圮。成化初，主簿杨祯筑一里许。弘治戊申，知县韦《裘甃》砌以石，周围四百丈馀，高一丈馀，开三门，上各建楼，东迎恩，南归仁，西通潮，北建望海楼，因河为池。正德七年，知县李茂重修，增高雉堞一尺。嘉靖三十一年，海寇攻城，知县许应龙讨平之，周围浚隍，修望海楼。崇祯十“三年，于东、西南三门，各筑子城。”

皇清顺治十五年，知县吴𦒎重修，周围增高雉堞一。

尺楼铺门扉更新

定安县城池　，明成化丙戌，都御史韩雍案验开筑。戊子，通判陈度砌城基，周七百七十五丈，寻以工程浩大，议罢。正德间，知府王子成、欧阳傅、谢廷瑞相继募工，运石包砌，至己卯始“完。周围五百九十三丈，高一丈四尺，雉堞一千一百九十二启东、西、南三门，上各建楼。城北近江，馀三面共浚壕三百馀丈。嘉靖乙巳” 创开北门，副使胡永成以“不利” 复塞。

皇清以来、仍其制，常修葺之。

文昌县城池　，自元至顺迁治，未立城池。明隆庆壬申，兵巡道陈复升议，“委知县顾乃猷审计丁粮，运石包砌，周三百五十丈，阔一丈，高一丈五尺，雉堞七百。启南北二门，南曰南薰，北曰‘拱北，东一小门，门楼三，铺十四。西南滨溪水，东北以田为壕。万历壬辰，县丞蒋梯详议，增高城垛马道各三尺，南北二门，楼二，铺八’。” 乙巳，地震倾圮，复葺。崇祯壬申，县令魏懋绩塞南门，开干门。乙亥，仍复旧制，改南薰曰“图南。” 己卯，县令周廷凤增设月城。

皇清顺治十一年，土寇潘宗联、吴荥为乱，重修随圮。

康熙元年秋，大水，垣崩七十馀丈。邑令邓生柏城守拓，福禄葺补。适司理姚士升莅邑，同督成之。六年，县令沈彨重修铺前土城　。“明嘉靖甲寅，知府张子弘因贼焚掠，招兵营守，始立土城。隆庆后，为澳党所据。己丑澳平，议设参将府。辛卯，参将邵曾和委文昌典史管汝宾、千户周宗彝，协兵民运土石，筑于旧城东山” ，旋亦倾坏。壬辰，参将𥟖国耀议迁筑于澳贼李茂旧穴，后罢守官，城亦随毁；今设营，置官守之。

清澜所城　旧在邑之青蓝都，明洪武壬申岁，千户陈良督造。“万历甲戌，贼林凤攻陷。辛巳，千户朱悬、县令罗鹗徙建于南矺都陈家村，筑以石垣，周围三百五十丈，阔一丈，高丈有八尺，雉堞九百。”

皇清康熙元年秋，大水，圮坏百馀丈。七年春，千总倪

灏葺之

会同县城池　，旧未有城。明嘉靖庚戌，督抚欧阳必进始命知县陈儒筑砌三门，架楼置扁，北“拱极” ，东《宾阳》，南“萃和。” 隆庆壬申，兵巡道陈复升亲勘兴筑，周围四百丈，高一丈五尺，阔一丈。万历乙酉，坏于大水。知县徐应麟重加修葺，增铺于

皇清康熙三年，知县黄信让捐修城垣。七年十月，飓。

《风霪雨崩》，坏城墙，知县曹之秀、训导梁英裘同捐助修。

乐会县城池　，自唐显庆庚申置县，迄元至元丁亥迁治调懒，大德庚子再迁今治，皆未建城。明隆庆壬申，贼毁县治，兵宪陈复升躬勘城址，命知县张纲计工运石砌，周围三百八十丈，横直百馀丈，启南北二门。万历丁丑，知县彭大化环凿以壕。崇祯年间，知县王怀仁、陈蕃增修，后知县李时兴复凿开县前正南门，榜曰“来薰。” 后以岁凶，闭塞不行。

皇清康熙四年，知县林子兰复开，从中街路直出达

《朝阳市》今南门复塞。

临高县城池　：明正统间，按察使郭智命知县徐瑄创，垒石为垣，周围六百丈，高一丈，谯楼、门路俱备。正德间，知县周让、梁高相继以石，增高二丈三尺。铺八，雉堞八百五十八。东、西、南三门，因河为池，北倚山岸。嘉靖己酉，知县陆汤臣重建门楼、铺舍。丙寅，通判杨表增筑东、西门月城，扁曰“东安西阜” ，及建东西二关。隆庆戊辰，知县李栋增高雉堞二尺，广马路一尺。壬申，通判阮琳复浚壕堑。万历庚辰，县丞黄思德移北门于西巷立市。

皇清顺治十七年，河涨城崩，知县蔡嘉祯捐赀修建。

康熙十一年，飓风大作，东南城堞几没，知县陈垂重为修理。

儋州城池　，相传汉儋耳旧城，在今高麻都湳滩浦，楼船将军杨仆所筑，仅二百六十步，高一

丈四尺。隋末唐初，始徙今治，宋、元因之。明洪武癸丑，指挥周旺用石包砌，周围四百七十二丈，阔一丈八尺，高一丈五尺，雉堞八百一十四，更铺一十七，启门四，东德化，南柔远，西镇海，北武定，各有敌楼。外筑月城，亦启小门。沿城开壕，周围四百七十七丈，阔五丈，深八尺。后守帅徐真、徐春等增饰门垣、楼铺、壕堑、吊桥。

皇清以来、仍其制，常修葺之。

昌化县城池　，明洪武辛未，指挥桑昭奏请开筑。丁丑，千户王隽烧砖砌，周围五百八十四丈，高一丈八尺，阔一丈五“尺。雉堞五百五十五，更铺十八，启门三，东拱辰，南宁和，西镇海，北上建楼。” 永乐间，指挥徐茂以石修砌，设敌楼四。正统乙丑，始迁县治。千户管成复凿石浚壕，深五尺，阔一丈五尺，年久倾圮。崇祯二年，知县张三光捐赀，协众修补。

皇清以来、仍其制，常修葺之。

万州城池　，自宋大观间开筑，绍定间始砌以砖。元摄州事郑宽因陈子瑚等寇侵，乃加石砌增广，自西北隅至东南，周围三百二十二丈，高一丈八尺，启东、西、南三门。明洪武癸丑，千户刘才奏请开展，“周围四百三十六丈，高二丈，阔一丈五尺，雉堞六百六十，窝铺一十二，启门四，东朝阳，南镇南，西德化，北拱北，各建” 敌楼，外浚池，周围四百九十七丈，阔三丈，深七尺。成化辛卯，指挥李泰添筑月城门，楼外各有土吊桥，年久崩坏。崇祯十五年，知州曾光祖复筑月城及敌楼。

皇清以来、仍其制，常修葺之。

南山所城　，明洪武甲戌，都指挥花茂“奏立于南山港西，只用木栅。永乐间，署所事百户赵昱以南山港旧所屡被倭寇，奏请移所。十六年，指挥张恕乃督工于岭黎乡马鞍山之北筑砌，包砖石。周围三百四十丈，高一丈八尺，阔一丈五尺。雉堞三百九十九，铺八座，东西南北启门，上各建楼浚池。周围四百九十七丈” ，阔二丈五尺，深一丈。成化四年，指挥舒翼，千户王玉用砖增砌，加高尺许，填塞西门。今所在《陵水县》

陵水县“城池　，明洪武甲戌立于南山港西，堑用木栅。永乐戊戌，指挥张恕迁于南山所，砌以砖石。周围三百四十四丈，高一丈八尺，阔一丈三尺。雉堞三百九十九，铺八，启门四，各建楼浚池，周围四百九十七丈，阔二丈五尺，深一丈。成化戊子，指挥舒翼、千户王玉用砖砌，加高尺许，填塞西门。”

“崖州城池　，宋前土城，庆元戊午始砌砖，仍创女墙。绍定癸巳，乃用砖瓦增砌。自东门起，至海南道分司，周围二百四十二丈，高一丈六尺，开东西南三门。元元统癸酉，判官李祕创建谯楼。明洪武丙辰，知州刘斌重加甃砌。甲子，儋州千户李迁复开展。自海南道分司起，至今西门止，共周围五百十三丈五尺，高二丈” ，厚九尺。乙丑，千户李兴复以砖石包砌，仍设三门，各建敌楼，雉堞一千一十七，铺二十。外浚壕堑，周围五百五十七丈，深一丈五尺。己卯，千户周宗礼添筑月城。正统丙辰，千户陈政、洪瑜复立吊桥。成化戊戌，千户王栥增筑。弘治乙丑，千户胡征扁其门。“东阳春，西镇海。”

皇清顺治十八年，知州梅钦重建东城楼。康熙十一

年，知州张擢士创建南城楼，重建西城楼，并重挑壕堑，深阔如旧，防崖游击张德远捐赀赞成。朗勇城　，在州东北八里，黎贼出没之处。明正德己卯，知州陈尧恩即高阜处城之，甃以砖石，高八尺，厚四尺，周围二百四十馀丈，启三门，募兵防守。后以平定罢戍，而城犹屹然。

乐安新城　在州北一百五十里。明万历丙辰，剿抱由、罗活二洞叛黎，继议善后招降，题筑堡屯兵戍守。旧抱由口前瑞芝山，为乐安、霞牒之冲，名“烂红沟” 地方，建立砖城，周围四百丈，连南门，月城在内，高一丈二尺。东、西、南城门三：南顺昌，东绥定，西镇安。经始城务，琼崖黎参将何斌臣又添设南靖远楼、北镇武楼。南门月城小楼一座。城门敌台四座

感恩县城池　，明正统间，先筑土城。正德初，副使王继枢奏易以石。乙亥，知县庞麟兴筑未完。万历辛巳，知县秦中权议迁县于大雅坡，创筑新城。丁亥，知县黄道充继修，因岚瘴多疾，不服水土。知县朱景和复迁县回中和乡。旧治水会所，城　在琼山林湾都，去城三百里。明万历二十八年，平黎马屎，按察使林如楚题建。周围三百七十五丈，横阔七十二丈，启门三，东东。

安南南平西“西安” ，上建楼四。。